proxectonos/corpus_dominio_legal_administrativo_tmp huggingface dataset:
ORDE do 7 de novembro de 2016 pola que se declaran de utilidade pública asociacións inscritas no Rexistro de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/11/2016

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, despois da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos polos instrutores dos expedientes,
Declarar de utilidade pública as seguintes asociacións:
– Asociación de Empresarios Seara, inscrita no Rexistro Provincial de Asociacións da Coruña co número 2015/19339-1.
– Asociación de Pais de Alumnos do Centro Ocupacional Pascual Veiga, inscrita non Rexistro Provincial de Asociacións da Coruña co número 1991/2620-1.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 7 de novembro de 2016
ORDE do 4 de novembro de 2016 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 28 de abril de 2016.
Consellería de Cultura, Educación e Ordenación Universitaria — III. Outras disposicións — 17/11/2016

Pola Orde do 28 de abril de 2016, DOG do 20 de maio, regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2016.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no
Diario Oficial de Galicia
.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2016, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, oficina de atención ao cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de novembro de 2016
ORDE do 8 de novembro de 2016 pola que se fai pública a ampliación da dotación orzamentaria para a concesión das axudas establecidas na Orde do 29 de decembro de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 17/11/2016

A Orde da Consellería de Economía, Emprego e Industria do 29 de decembro de 2015 pola que se establecen as bases reguladoras do programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2016 (Diario Oficial de Galicia núm. 248, do 30 de decembro) establece no seu artigo 2, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento do emprego.
Poderá ampliarse a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación, ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia da aprobación dunha modificación orzamentaria, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 29 de decembro de 2015 pola que se establecen as bases reguladoras do programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2016 (Diario Oficial de Galicia núm. 248, do 30 de decembro), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2016:
09.40.322C 470.3, no código de proxecto 2016 00 315, na contía de 648.496,45 euros.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de novembro de 2016
DECRETO 152/2016, do 17 de novembro, polo que se nomea delegado territorial da Xunta de Galicia en Lugo a José Manuel Balseiro Orol.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de novembro de dous mil dezaseis,
Nomeo delegado territorial da Xunta de Galicia en Lugo a José Manuel Balseiro Orol.
Santiago de Compostela, dezasete de novembro de dous mil dezaseis
DECRETO 151/2016, do 17 de novembro, polo que se nomea delegado territorial da Xunta de Galicia na Coruña a Ovidio Rodeiro Tato.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de novembro de dous mil dezaseis,
Nomeo delegado territorial da Xunta de Galicia na Coruña a Ovidio Rodeiro Tato.
Santiago de Compostela, dezasete de novembro de dous mil dezaseis
ORDE do 18 de novembro de 2016 pola que se dispón que a Secretaría Xeral da Presidencia se encargue do despacho dos asuntos da Secretaría Xeral para o Deporte.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 21/11/2016

Por medio do Decreto 149/2016, do 17 de novembro, disponse o cesamento, por pase a outro destino, do secretario xeral para o Deporte, polo que cómpre prover a súa suplencia, sen prexuízo do posterior nomeamento dos novos titulares, de forma que se asegure o correcto funcionamento dos servizos e a resolución, se é o caso, dos asuntos encomendados á devandita secretaría xeral.
Xa que logo, ao abeiro do establecido no artigo 12.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na disposición adicional primeira do Decreto 88/2013, do 30 de maio, polo que se establece a estrutura orgánica dos órganos superiores dependentes da Presidencia da Xunta de Galicia, e no artigo 3.1 do Decreto 72/2013, do 25 de abril, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza,
Artigo 1
O exercicio das competencias da Secretaría Xeral para o Deporte previstas no Decreto 88/2013, do 30 de maio, polo que se establece a estrutura orgánica dos órganos superiores e de dirección dependentes da Presidencia da Xunta de Galicia, será asumido polo secretario xeral da Presidencia ata que se produza a incorporación do novo titular ao devandito órgano.
Artigo 2
Sempre que se exerzan competencias de acordo coa suplencia establecida nesta orde, deberá facerse constar así nos actos ou resolucións administrativas correspondentes.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 18 de novembro de 2016
DECRETO 150/2016, do 17 de novembro, polo que se nomea director xeral do Gabinete da Presidencia a Álvaro Pérez López.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de novembro de dous mil dezaseis,
Nomeo director xeral do Gabinete da Presidencia a Álvaro Pérez López.
Santiago de Compostela, dezasete de novembro de dous mil dezaseis
DECRETO 149/2016, do 17 de novembro, polo que se dispón que cese José Ramón Lete Lasa como secretario xeral para o Deporte.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de novembro de dous mil dezaseis,
Que cese, por pase a outro destino, José Ramón Lete Lasa, como secretario xeral para o Deporte, agradecéndolle os servizos prestados.
Santiago de Compostela, dezasete de novembro de dous mil dezaseis
DECRETO 156/2016, do 3 de novembro, polo que se aproba o cambio de titularidade dun treito da estrada Ordes-Cerceda por Virís, de titularidade municipal, a prol da Xunta de Galicia.
Consellería de Infraestruturas e Vivenda — III. Outras disposicións — 18/11/2016

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Consellería de Infraestruturas e Vivenda e o Concello de Cerceda asinaron un acordo o día 25 de maio de 2016 para o cambio de titularidade dun treito da estrada Ordes-Cerceda por Virís, delimitado entre o LTM de Ordes e a glorieta situada antes do Aquapark de Cerceda, cunha lonxitude de 3,1 km.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día tres de novembro de dous mil dezaseis,
Artigo 1
Apróbase o cambio de titularidade a prol da Xunta de Galicia:
– Treito da estrada Ordes-Cerceda por Virís, delimitado entre o LTM de Ordes e a glorieta situada antes do Aquapark de Cerceda, cunha lonxitude de 3,1 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, a Xunta de Galicia deberá modificar o seu catálogo de estradas para incluír o cambio de titularidade ao que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle á Xunta de Galicia, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, tres de novembro de dous mil dezaseis
RESOLUCIÓN do 4 de novembro de 2016 pola que se publica a modificación no plan de estudos do grao en Educación Primaria.
Universidade de Vigo — III. Outras disposicións — 18/11/2016

O plan de estudos da titulación de grao en Educación Primaria pola Universidade de Vigo foi publicado no Boletín Oficial del Estado do 1 de novembro de 2010 e modificado no do 11 de xaneiro de 2013, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Educación Primaria, este reitoría
Publicar a modificación do plan de estudos conducente á obtención do título universitario oficial de graduado ou graduada en Educación Primaria pola Universidade de Vigo que se recolle no anexo desta resolución.
Vigo, 4 de novembro de 2016
Denominación do título: graduado ou graduada en Educación Primaria pola Universidade de Vigo.
Código da titulación:
O05G120 (Facultade de Ciencias da Educación. Campus de Ourense).
P02G120 (Facultade de Ciencias da Educación e do Deporte. Campus de Pontevedra).
V51G120 (Escola Universitaria de Profesorado de Educación Xeral Básica María Sedes Sapientiae. Centro adscrito. Campus de Vigo).
Os cursos primeiro, segundo e terceiro teñen a mesma organización temporal do plan de estudos publicado pola Resolución do 15 de outubro de 2010 (BOE do 1 de novembro).
De conformidade coa modificación do plan de estudos da titulación de grao en Educación Primaria pola Universidade de Vigo, esta reitoría procede á modificación da publicación no senso seguinte:
1. A partir do curso 2013/14 a materia de introdución ao feito relixioso e ao cristián elimínase da mención do afondamento curricular e non estará asignada a ningunha mención.
2. Engadir as seguintes mencións:
Mención: Educación Especial. Campus de Ourense
Optatividade: para escoller un total de catro (24 ECTS) dunha oferta de cinco materias (30 ECTS).
Mención: Educación Física. Campus de Pontevedra
Optatividade: para escoller un total de catro (24 ECTS) dunha oferta de cinco materias (30 ECTS).
Mención: Audición e Linguaxe. Campus de Vigo
Optatividade: para escoller un total de catro (24 ECTS) dunha oferta de cinco materias (30 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
RESOLUCIÓN do 4 de novembro de 2016 pola que se publica a modificación no plan de estudos de grao en Educación Infantil.
Universidade de Vigo — III. Outras disposicións — 18/11/2016

O plan de estudos da titulación de grao en Educación Infantil pola Universidade de Vigo foi publicado no Boletín Oficial del Estado do 3 de novembro de 2010 e modificado no do 11 de xaneiro de 2013, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Educación Infantil, este reitoría
Publicar a modificación do plan de estudos conducente á obtención do título universitario oficial de graduado ou graduada en Educación Infantil pola Universidade de Vigo que se recolle no anexo desta resolución.
Vigo, 4 de novembro de 2016
Denominación do título: graduado ou graduada en Educación Infantil pola Universidade de Vigo.
Código da titulación:
O05G110 (Facultade de Ciencias da Educación. Campus de Ourense).
P02G110 (Facultade de Ciencias da Educación e do Deporte. Campus de Pontevedra).
V51G110 (Escola Universitaria de Profesorado de Educación Xeral Básica María Sedes Sapientiae. Centro adscrito. Campus de Vigo).
Os cursos primeiro, segundo e terceiro teñen a mesma organización temporal do plan de estudos publicado por Resolución do 15 de outubro de 2010 (BOE do 3 de novembro).
De conformidade coa modificación do plan de estudos da titulación de grao en Educación Infantil pola Universidade de Vigo, esta reitoría procede á modificación da publicación no senso seguinte:
1. A partir do curso 2013/14 a materia de didáctica da relixión católica elimínase da mención de afondamento curricular e non estará asignada a ningunha mención.
2. Engadir as seguintes mencións:
Mención: Linguas Estranxeiras. Campus de Ourense
Optatividade: para escoller un total de catro (24 ECTS) dunha oferta de cinco materias (30 ECTS).
Mención: Educación Musical. Campus de Pontevedra
Optatividade: para escoller un total de catro (24 ECTS) dunha oferta de cinco materias (30 ECTS).
Mención: Audición e Linguaxe. Campus de Vigo
Optatividade: para escoller un total de catro (24 ECTS) dunha oferta de cinco materias (30 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
DECRETO 161/2016, do 24 de novembro, polo que se nomea directora xeral de Administración Local a Marta María Fernández-Tapias Núñez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 25/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Nomeo directora xeral de Administración Local a Marta María Fernández-Tapias Núñez.
Santiago de Compostela, vinte e catro de novembro de dous mil dezaseis
RESOLUCIÓN do 4 de novembro de 2016 pola que se publica o plan de estudos da titulación de grao en Ciencias da Linguaxe e Estudos Literarios.
Universidade de Vigo — III. Outras disposicións — 21/11/2016

Unha vez obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANACA), declarado o carácter oficial do título polo Acordo do Consello de Ministros do 26 de decembro de 2014, publicado mediante a Resolución da Secretaría Xeral de Universidades do 9 de xaneiro de 2015 (BOE do 29 de xaneiro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no Boletín Oficial del Estado e no Diario Oficial de Galicia, esta reitoría
Publicar o plan de estudos conducente á obtención do título universitario oficial de graduado ou graduada en Ciencias da Linguaxe e Estudos Literarios pola Universidade de Vigo, que se recolle no anexo desta resolución.
Vigo, 4 de novembro de 2016
Denominación do título:
Graduado ou graduada en Ciencias da Linguaxe e Estudos Literarios pola Universidade de Vigo.
Rama de coñecemento a que se adscribe o título (RD 1393/2007, do 29 de outubro):
Artes e Humanidades.
Código da titulación:
V01G400 (modalidade presencial. Facultade de Filoloxía e Tradución. Campus de Vigo).
V01G404 (modalidade semipresencial. Facultade de Filoloxía e Tradución. Campus de Vigo).
Código RUCT: 2503097.
Distribución do plan de estudos en créditos ECTS:
Distribución dos créditos da formación básica do plan de estudos:
Módulo C: Lingua galega
Módulo D: Lingua española
Módulo E: Literatura galega
Módulo F: Literatura española
Módulo G: Ensinanza de linguas
Módulo H: Tecnoloxías da linguaxe
Módulo I: Escritura creativa
Módulo J: Estudos culturais
Módulo K: Estudos lusófonos
Mención: para obter a mención teranse que superar as 14 materias optativas correspondentes aos 2 módulos que conforman a mención elixida e 24 ECTS de materias correspondentes aos módulos non cursados.
Sen mención: o alumnado terá que escoller obrigatoriamente 2 módulos que poden ou non configurar mención e terá que superar 114 ECTS das materias optativas ofertadas.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.
DECRETO 162/2016, do 24 de novembro, polo que se nomea secretaria xeral de Calidade e Avaliación Ambiental a María Cruz Ferreira Costa.
Consellería de Medio Ambiente e Ordenación do Territorio — II. Autoridades e persoal — 25/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente e Ordenación do Territorio, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Nomeo secretaria xeral de Calidade e Avaliación Ambiental a María Cruz Ferreira Costa.
Santiago de Compostela, vinte e catro de novembro de dous mil dezaseis
RESOLUCIÓN do 7 de novembro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Instituto Galego da Vivenda e Solo — III. Outras disposicións — 21/11/2016

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no segundo cuadrimestre do ano 2016, que se incorpora como anexo a esta resolución.
Santiago de Compostela, 7 de novembro de 2016
EXTRACTO da Resolución do 4 de novembro de 2016, da Secretaría Xeral de Emprego, pola que se publica o crédito para o exercicio 2016 das axudas recollidas na Orde do 27 de agosto de 2014 pola que se ditan, con carácter permanente, normas de procedemento para a xestión das axudas previstas no Real decreto 3/2014, do 10 de xaneiro, polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Consellería de Economía, Emprego e Industria — III. Outras disposicións — 21/11/2016

BDNS (Identif.): 322505.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Dáse publicidade, para o exercicio de 2016, do crédito das axudas establecidas na Orde do 27 de agosto de 2014 (DOG núm. 169, do 5 de setembro) pola que se ditan, con carácter permanente, as normas de procedemento para a xestión das axudas previstas no Real decreto 3/2014, do 10 de xaneiro (BOE do 29 de xaneiro), polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, por importe de 1.403.815,81 euros con cargo á aplicación orzamentaria 09.40.324A.470.0, código de proxecto 2015/00508.
Santiago de Compostela, 4 de novembro de 2016
RESOLUCIÓN do 4 de novembro de 2016 pola que se publica o plan de estudos da titulación de grao en Dirección e Xestión Pública.
Universidade de Vigo — III. Outras disposicións — 21/11/2016

O plan de estudos da titulación de grao en Dirección e Xestión Pública pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título mediante o Acordo do Consello de Ministros do 12 de marzo de 2010, publicado mediante a Resolución da Secretaría Xeral de Universidades do 7 de abril de 2010 (BOE do 29 de abril).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Dirección e Xestión Pública, esta reitoría
Publicar o plan de estudos conducente á obtención do título universitario oficial de graduado ou graduada en Dirección e Xestión Pública pola Universidade de Vigo, que se recolle no anexo desta resolución.
Vigo, 4 de novembro de 2016
Denominación do título:
Graduado ou graduada en Dirección e Xestión Pública pola Universidade de Vigo.
Código da titulación:
P04G091 (modalidade presencial. Facultade de Ciencias Sociais e da Comunicación. Campus de Pontevedra).
P04G094 (modalidade semipresencial. Facultade de Ciencias Sociais e da Comunicación. Campus de Pontevedra).
RESOLUCIÓN do 4 de novembro de 2016 pola que se publica o plan de estudos da titulación de grao en Enxeñaría Aeroespacial.
Universidade de Vigo — III. Outras disposicións — 21/11/2016

Unha vez obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANACA), declarado o carácter oficial do título polo Acordo do Consello de Ministros do 7 de outubro de 2016, publicado mediante a Resolución da Secretaría Xeral de Universidades do 14 de outubro de 2016 (BOE do 26 de outubro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no Boletín Oficial del Estado e no Diario Oficial de Galicia, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Aeroespacial pola Universidade de Vigo, que se recolle no anexo desta resolución.
Vigo, 4 de novembro de 2016
Denominación do título:
Graduado ou graduada en Enxeñaría Aeroespacial pola Universidade de Vigo.
Rama de coñecemento a que se adscribe o título (RD 1393/2007, do 29 de outubro):
Enxeñaría e Arquitectura.
Código da titulación: O07G410 (Escola de Enxeñaría Aeronáutica e do Espazo. Campus de Ourense).
Código RUCT: 2503357.
Distribución do plan de estudos en créditos ECTS:
Distribución dos créditos da formación básica do plan de estudos:
Mención: Aeronaves
Mención: Equipos e materiais aeroespaciais
Optatividade: hai que cursar un total de 3 materias (18 ECTS).
Mención: a mención é obrigatoria. Para obter a mención teranse que superar os 78 ECTS optativos correspondentes ao itinerario da mención elixida.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.
DECRETO 160/2016, do 24 de novembro, polo que se nomea secretaria xeral da Igualdade a Susana López Abella.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 25/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Nomeo secretaria xeral da Igualdade a Susana López Abella.
Santiago de Compostela, vinte e catro de novembro de dous mil dezaseis
DECRETO 159/2016, do 24 de novembro, polo que se nomea directora da Axencia Turismo de Galicia a María Nava Castro Domínguez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 25/11/2016

En virtude do establecido no artigo 19.2 dos estatutos da Axencia Turismo de Galicia, aprobados polo Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Nomeo directora da Axencia Turismo de Galicia a María Nava Castro Domínguez.
Santiago de Compostela, vinte e catro de novembro de dous mil dezaseis
DECRETO 158/2016, do 24 de novembro, polo que se nomea secretario xeral da Emigración a Antonio Rodríguez Miranda.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 25/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Nomeo secretario xeral da Emigración a Antonio Rodríguez Miranda.
Santiago de Compostela, vinte e catro de novembro de dous mil dezaseis
DECRETO 157/2016, do 24 de novembro, polo que se dispón que cese Justo de Benito Basanta como secretario xeral de Calidade e Avaliación Ambiental.
Consellería de Medio Ambiente e Ordenación do Territorio — II. Autoridades e persoal — 25/11/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente e Ordenación do Territorio, e logo de deliberación do Consello da Xunta de Galicia, na súa reunión do día vinte e catro de novembro de dous mil dezaseis,
Que cese Justo de Benito Basanta como secretario xeral de Calidade e Avaliación Ambiental, agradecéndolle os servizos prestados.
Santiago de Compostela, vinte e catro de novembro de dous mil dezaseis
RESOLUCIÓN do 17 de novembro de 2016, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico á Axencia Galega de Infraestruturas, relativa ás actuacións de carácter técnico nos expedientes de contratación dos servizos para a planificación do sistema de transporte público de viaxeiros integrado coa prestación do transporte baixo demanda en distintas zonas da Comunidade Autónoma de Galicia, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020.
Consellería de Infraestruturas e Vivenda — III. Outras disposicións — 29/11/2016

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Axencia Galega de Infraestruturas relativa ás actuacións de carácter técnico nos expedientes de contratación dos servizos para a planificación do sistema de transporte público de viaxeiros integrado coa prestación do transporte baixo demanda en distintas zonas da Comunidade Autónoma de Galicia, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020, que ten as seguintes características:
– Actividade á que se refire: a Axencia Galega de Infraestruturas realizará as actuacións de carácter técnico nos expedientes de contratación dos servizos para a planificación do sistema de transporte público de viaxeiros integrado coa prestación do transporte baixo demanda nas seguintes zonas da Comunidade Autónoma de Galicia:
– Zona centro.
– Zona conexión interurbana e Pontevedra.
– Ourense oeste.
– Ourense leste.
– A Coruña e Lugo norte.
– A Coruña oeste.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 14 de novembro de 2016, ata o 31 de decembro de 2016.
– Supostos en que proceda a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 17 de novembro de 2016
ORDE do 25 de novembro de 2016 pola que se modifica a Orde do 8 de marzo de 2016 pola que se establecen as bases reguladoras que rexerán a concesión de axudas individuais destinadas á adquisición de servizos de promoción da autonomía persoal, así como á adquisición de servizos complementarios de asistencia persoal a persoas con discapacidade.
Consellería de Política Social — III. Outras disposicións — 29/11/2016

No Diario Oficial de Galicia núm. 53, do xoves 17 de marzo de 2016, publicouse a Orde do 8 de marzo de 2016 pola que se establecen as bases reguladoras que rexerán a concesión de axudas individuais destinadas á adquisición de servizos de promoción da autonomía persoal, así como á adquisición de servizos complementarios de asistencia persoal, a persoas con discapacidade, cofinanciada polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2016.
No artigo 16 punto 2, no seu punto primeiro establécese que «2. A persoa beneficiaria deberá ter realizadas e xustificadas as actuacións que fosen obxecto da axuda no prazo sinalado no proxecto de intervención; non obstante o anterior, a persoa beneficiaria poderá solicitar a ampliación do prazo de xustificación por circunstancias debidamente acreditadas que, en ningún caso, poderá exceder o 30 de novembro de 2016».
Diversas dificultades na tramitación do procedemento, a tardía data de publicación da convocatoria e o prazo de presentación de solicitudes de dous meses determinou que a fase de instrución e a resolución dos expedientes finalizase máis alá das datas inicialmente previstas, polo que, co fin de garantir a maior eficacia posible da convocatoria, é necesario modificar o prazo de xustificación inicialmente establecido.
En consecuencia, no uso das facultades que teño atribuídas pola Lei 1/1983, do 22 de febreiro, de normas reguladoras da Xunta e da súa Presidencia, e polo Decreto 176/2015, do 3 de decembro, polo que se establece a estrutura orgánica da Consellería de Política Social,
Artigo único. Modificación da Orde do 8 de marzo de 2016 pola que se establecen as bases reguladoras que rexerán a concesión de axudas individuais destinadas á adquisición de servizos de promoción da autonomía persoal, así como á adquisición de servizos complementarios de asistencia persoal, a persoas con discapacidade
O ordinal primeiro do punto 2 do artigo 16 queda redactado como segue:
«2. A persoa beneficiaria deberá ter realizadas e xustificadas as actuacións que fosen obxecto da axuda no prazo sinalado no proxecto de intervención; non obstante o anterior, a persoa beneficiaria poderá solicitar a ampliación do prazo de xustificación por circunstancias debidamente acreditadas que, en ningún caso, poderá exceder o 10 de decembro de 2016».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de novembro de 2016
ORDE do 1 de decembro de 2016 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 14/12/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Frederic Puech como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 1 de decembro de 2016
ORDE do 1 de decembro de 2016 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 14/12/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Yann Martin como vogal no Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 1 de decembro de 2016
DECRETO 175/2016, do 24 de novembro, polo que se derroga o Decreto 351/2003, do 11 de setembro, de regulación da duración dos procedementos disciplinarios ao persoal estatutario que presta servizos no Servizo Galego de Saúde.
Consellería de Sanidade — I. Disposicións xerais — 15/12/2016

A Lei 2/2015, do 29 de abril, do emprego público de Galicia, establece no número 1 do seu artigo 6 que esta «é aplicable ao persoal docente dependente da Administración xeral da Comunidade Autónoma de Galicia e ao persoal estatutario do Servizo Galego de Saúde, agás no relativo ás seguintes materias:
a) Carreira profesional e promoción interna.
b) Retribucións complementarias.
c) Mobilidade voluntaria entre administracións públicas».
Así mesmo, o artigo 183.1 da antedita Lei 2/2015, do 29 de abril, recolle que «Todo o persoal ao servizo das administracións públicas incluídas no ámbito de aplicación desta lei queda suxeito ao réxime disciplinario establecido no presente título».
Por último, no artigo 192, número 5, a lei establece que «A duración máxima do procedemento disciplinario será dun ano. Vencido este prazo sen notificarse a resolución que poña fin ao procedemento, declararase de oficio a caducidade deste e ordenarase o arquivamento das actuacións...».
A Lei 55/2003, do 16 de decembro, do Estatuto marco do persoal estatutario dos servizos de saúde, non establece un prazo de duración dos procedementos relacionados cos expedientes disciplinarios do persoal estatuario. Non obstante o Decreto 351/2003, do 11 de setembro, de regulación da duración dos procedementos disciplinarios ao persoal estatutario que presta servizos no Servizo Galego de Saúde, establece no seu artigo 3 que «O prazo máximo de duración dos procedementos será de seis meses, contados entre o acordo de iniciación e a notificación da resolución que, se é o caso, recaia».
En consecuencia, tendo en conta que a dita materia non é das exceptuadas polo artigo 6.1 da Lei 2/2015, do 29 de abril, en prol dunha maior seguridade xurídica e co fin de establecer procedementos homoxéneos para todo o persoal ao servizo das administracións públicas da Comunidade Autónoma de Galicia, procede derrogar o antedito Decreto 351/2003, do 11 de setembro.
Na súa virtude, por proposta do conselleiro de Sanidade, de acordo co Consello Consultivo e logo de deliberación do Consello da Xunta de Galicia na súa reunión do día vinte e catro de novembro de dous mil dezaseis,
Artigo único. Derrogación normativa
Queda derrogado o Decreto 351/2003, do 11 de setembro, de regulación da duración dos procedementos disciplinarios ao persoal estatutario que presta servizos no Servizo Galego de Saúde, de xeito que a duración máxima dos procedementos disciplinarios do dito persoal estatutario será dun ano de conformidade co artigo 192.5 da Lei 2/2015, do 29 de abril, do emprego público de Galicia.
Disposición derradeira única. Entrada en vigor
O presente decreto entrará en vigor aos vinte días da súa publicación no
Diario Oficial de Galicia.
Santiago de Compostela, vinte e catro de novembro de dous mil dezaseis
RESOLUCIÓN do 28 de novembro de 2016 pola que se dispón o cesamento dunha vogal do Consello de Administración.
Instituto Tecnolóxico para o Control do Medio Mariño de Galicia — II. Autoridades e persoal — 15/12/2016

A Lei 3/2004, do 7 de xuño (DOG núm. 116, do 17 de xuño), crea o Instituto Tecnolóxico para o Control do Medio Mariño de Galicia (Intecmar) como un ente de dereito público con personalidade xurídica propia e patrimonio propio, e con plena capacidade e autonomía para o cumprimento dos seus fins, adscrito á Consellería do Mar; o seu regulamento foi aprobado polo Decreto 41/2005, do 17 de febreiro (DOG núm. 49, do 11 de marzo).
Os artigos 7 da Lei 3/2004, do 7 de xuño, e 4 do Decreto 41/2005, do 17 de febreiro, regulan a composición do Consello de Administración do Instituto e establecen que o vogal representante do persoal do Intecmar será nomeado polo Consello de Administración deste, por proposta do órgano ou órganos que representan o persoal do Intecmar.
En consecuencia,
Por proposta das delegadas de persoal do Intecmar, o cesamento de Eva Moreira Fontán, como vogal do Consello de Administración do Intecmar, en representación do persoal do Instituto.
Vilaxoán, 28 de novembro de 2016